**9. razred**

**NARAVOSLOVNO-TEHNIČNI PREDMETI**

|  |
| --- |
| **KEMIJA V ŽIVLJENJU**  **Učiteljica: Melita Kosaber** |
| C:\Users\uporabnik\Desktop\images.jpgKemijsko raziskovanje je ključno za reševanje problemov na področju živilske, farmacevtske, kozmetične, tekstilne industrije, v medicini in kmetijstvu. Predmet je namenjen učencem 9. razreda, vsebina predmeta je razdeljena v tri sklope: SNOVI TEKMUJEJO-KROMATOGRAFIJA, SVET BREZ BARV BI BIL DOLGOČASEN - SPOZNAVANJE NARAVNIH BARVIL in KEMIJA TUDI DIŠI - ETERIČNA OLJA. Učenci pri predmetu spoznajo, da so metode ločevanja zmesi in analize sestavin zmesi ključne za čiščenje in analize plinov, prsti, voda, proteinov, ogljikovih hidratov, barvil, nafte, v medicinski diagnostiki. S povezovanjem znanj iz kemije, biologije, fizike, zgodovine, umetnosti in gospodinjstva preučijo naravna barvila in eterična olja, njihovo kemijsko zgradbo, izolacijo, lastnosti in uporabo ter vplive na celostni družbeni razvoj. Učenci se naučijo načrtovati poskuse, zbirati in vrednotiti ter predstavljati podatke. Učenci potrebujejo pri delu svoje zaščitno oblačilo. Kemijske vsebine poglobijo s sodelovanjem v srednješolskih projektih. Dodano vsebino predmetu predstavlja obisk kemijskega laboratorija bližnjega podjetja, ki omogoča učencem neposreden stik z uporabo kemijskega znanja v praksi, mogoče komu tudi olajša poklicno odločitev. |
| **RAČUNALNIŠKA OMREŽJA**  **Učitelj: Rajko Đudarić, Mojca Tisovic** |
| Predmet RAČUNALNIŠKA OMREŽJA se izvaja eno uro na teden. Izbirni predmet je namenjen učencem, ki želijo spoznati bolj poglobljen pogled na računalništvo ter razširjeno obdelavo podatkov in komuniciranje z uporabo informacijske tehnologije. Učenci pri predmetu: poiščejo in analizirajo informacijo, razumejo naloge posameznih vrst programske opreme, spoznajo delo v omrežju Internet, spoznavajo prednosti in slabosti temeljnih storitev omrežja internet, uporabljajo poštne programe, razumejo pomen in obliko spletnih naslovov in protokola http, oblikujejo spletni sestavek z jezikom HTML in urejevalnikom spletnih strani, uporabljajo grafične programe (IrfanView, Gimp, PhotoFiltre) za oblikovanje slike in jo umestijo na spletno stran ter uredijo spletni sestavek ter ga objavijo v svetovnem spletu. |
| **IZBRANI ŠPORT (izberete lahko nogomet ALI odbojko)**   * **NOGOMET**   **Učitelj: Tone Golnar** |
| Namen enoletnega programa NOGOMET je približati nogometno igro učencem in izpopolniti ter nadgraditi njihovo znanje nogometne igre. Učenci se bodo podrobneje seznanili s tehniko in taktiko te kolektivne igre. Poudarek bo na praktični vadbi igre v vseh oblikah. |
| * **ODBOJKA**   **Učiteljici: Lucija Vrhovšek Jančič, Natalija Anderluh** |
| C:\Users\uporabnik\Desktop\prenos.jpgNamen izbranega športa je nadgraditi tehnična in taktična znanja v izbrani športni panogi oz. izbrani šport poglobljeno spoznati. ODBOJKA je namenjena vsem, ne le tistim, ki so se ukvarjali z njo oziroma jo še igrajo. Obravnavali bomo zgornji in spodnji odboj, zgornji servis, spodnji servis, enojni in dvojni blok, sistem igre 6 : 0,  4 : 2 in 5 : 1, igro v različnih igralnih različicah, pravila igre, sodniške znake, in si ogledali odbojkarske tekme. Predmet bo potekal enkrat tedensko po eno šolsko uro, ogledali pa si bomo tudi kakšno tekmo. |
|  |
| **NAČINI PREHRANJEVANJA**  **Učiteljica: Špela Ude** |
| C:\Users\uporabnik\Desktop\phoca_thumb_l_img_9168.jpgV svetu poznamo zelo raznolike prehranske navade. Tako kot je za Evropejce značilno, da jemo z žlico in vilicami, tako Kitajci kot pribor uporabljajo lesene paličice, v Indiji pa jedo kar z rokami. Za vsako področje na Zemlji je značilna tudi tradicionalna nacionalna prehrana, ki pa se lahko razlikuje tudi po posameznih starostnih skupinah. ln če se znajdemo v razmerah, kjer sta osnovi za preživetje hrana iz neposrednega naravnega okolja in naša lastna iznajdljivost, je nadvse pomembno vedeti, kako se v takšnem primeru prehranjujemo. ln ne nazadnje ima prehrana veliko vlogo tudi pri varovanju našega zdravja. Pri predmetu NAČINI PREHRANJEVANJA bodo učenci pridobili omenjena znanja, ki pa jih bodo seveda preizkusili tudi v praksi. |
| **OBDELAVA GRADIV: KOVINE**  **Učiteljica: Katarina Kurnik** |
| Rezultat iskanja slik za obdelava gradiv kovineIzdelovanje uporabnih in dekorativnih predmetov iz kovin (posoda, orodje, denar, kipi, nakit …) je tako star o kot so kovine. Tako bomo tudi mi oblikovali različne stvari iz pločevine in žice, seveda s sodobnejšim orodjem in idejami, ki so samo naše. S tolčenjem, rezanjem, brušenjem, barvanjem in upogibanjem lahko oblikujemo najrazličnejše izdelke tako za uporabo kot za okras. Ogledali si bomo, kako to delajo tisti, ki to delajo že dlje časa in še kaj. |
| **LOGIKA**  **Učiteljica: Marinka Špan** |
| C:\Users\uporabnik\Desktop\prenos (2).jpgPri tem predmetu razvijajo učenci sposobnost izražanja svojega matematičnega znanja in logike. Oblikujejo pozitiven odnos do matematike in logike, razvijajo sposobnost opazovanja lastne matematične in logične dejavnosti. Razvijajo prostorsko predstavljivost, učijo se celovitega načrtovanja in razvoja matematične in logične dejavnosti.. Predmet je namenjen učencem in učenkam z različnimi matematičnimi sposobnosti. Vsebina in oblika dela v razredu se prilagajata interesom in sposobnostim učence |
|  |
| |  | | --- | | **VERSTVA IN ETIKA III**  **Učitelj: Peter Čanji** | | C:\Users\uporabnik\Desktop\images (5).jpgV tretjem delu predmeta VERSTVA IN ETIKA učenci spoznajo nastanek in zgradbo Biblije kot svete knjige judovstva in krščanstva in najvplivnejšega besedila v evropski zgodovini. Učencem bo predstavljen odnos različnih krščanskih verskih skupnosti do Biblije in različne ključne teme in sporočila Svetega pisma. Učenci spoznajo nastanek in zgradbo Stare in Nove zaveze, istovetnost in razliko med njunimi sporočili. Posebej bodo prikazani odgovori različnih verstev na vprašanje smisla vsakdanjega življenjskega sveta. | | **LIKOVNO SNOVANJE III**  **UčiteljicI: Katarina Kurnik, Urška Glavnik** | | C:\Users\uporabnik\Desktop\phoca_thumb_l_dsc_0128.jpgLIKOVNO SNOVANJE je nadgradnja likovne vzgoje. Eden mojih glavnih ciljev je, da se učenec ob likovnem ustvarjanju dobro počuti, sprosti in uživa ter se hkrati nekaj nauči. Veliko je poklicev in življenjskih situacij, kjer so potrebni likovno znanje, likovna spretnost in ustvarjalnost. Učenci pri pouku razvijajo interes za različne oblike likovne dejavnosti. Bogatijo in ohranjajo zmožnost za likovno izražanje, pridobivajo znanja likovne teorije in ostrijo čut za likovno vrednost ter ostrijo čut za lepo. Razvijajo zmožnost razumevanja različnih likovnih stvaritev in odnos do kulturne dediščine. Nenehno spoznavajo različne materiale in likovne tehnike ter pri tem razvijajo motoričn spretnosti. Pouk temelji na praktičnem delu. Učencem želim predstaviti čim več različnih likovnih področij, tako da lahko vsak najde nekaj zase.  Nadgradili bomo znanje o perspektivi, slikarstvu, kiparskem prostoru, arhitekturi. Samostojno bomo oblikovali lastne zamisli na različnih likovnih področjih, izdelovali različne umetniške grafike, kiparili iz vseh mogočih materialov. Seznanili se bomo z vizualnimi mediji, kot so fotografija, film, video. Naša naloga je, da skrbimo za lep videz šole. Skupaj bomo izdelovali scene za različne šolske kulturne prireditve. Udeleževali se bomo likovnih natečajev.  Obiskali bomo likovne galerije v Celju, kjer se izvajajo tudi likovne delavnice. | | **ANSAMBELSKA IGRA**  **Učiteljica: Špela Lipuš** | | C:\Users\uporabnik\Desktop\phoca_thumb_l_asc_0016.jpgPri tem predmetu učenci uresničujejo svojo ustvarjalnost. Izberejo si ga lahko učenci brez glasbenega predznanja in tudi tisti, ki obiskujejo glasbeno šolo. Namenjen je vsem, ki imajo radi glasbeno ustvarjanje, poslušanje glasbe, raziskovanje novih svetov, ki jih glasba odkriva. Učni načrt omogoča vključevanje različnih glasbenih vsebin, pri čemer s svojimi predlogi sodelujejo tudi učenci. Med šolskim letom bomo na željo učencev obiskovali večje glasbene dogodke, pripravljali nastope, igrali na glasbila, predvsem pa uživali v glasbi. | | **FILMSKA VZGOJA**  **Učitelja: Anamarija Lah Šuster, Matic Čadej**  Rezultat iskanja slik za filmV ospredju filmske vzgoje je obravnavanje filma kot umetnosti, množičnega medija in tehničnega proizvoda. Pri predmetu bomo doživljali različne filme, spoznavali osnove filmske umetnosti in filmsko ustvarjalnost. Predmet ponuja tudi spoznavanje osnovnih žanrov in zgodovinskih premikov, obenem pa preučuje vlogo filma v sodobni kulturi. | | **RETORIKA**  **Učiteljica: Anamarija Lah Šuster** | | C:\Users\Alena\Desktop\IMG_2404.JPG RETORIKA je veda, ki zagovarja trditev, da je pomembno, kako govoriš, predvsem pa – kaj poveš.  **Namen:**   * razvijati veselje do komuniciranja, si širiti besedišče in razvijati jezikovno kreativnost, * obvladati strah in tremo pred nastopom, * načrtovati, pripraviti in izpeljati govor ter svoj nastop strniti v ustrezni časovni okvir, * spodbujanje k oblikovanju lastnega pristnega sloga pri posredovanju sporočil, * vedno najti odgovore na neprijetna in nenadno zastavljena vprašanja, * zbujanje zanimanja za javno nastopanje, * naučiti se svojim besedam dati vrednost, težo in pomen. | | |  | | --- | | **LITERARNI KLUB** | | Rezultat iskanja slik za knjige**Učiteljica: Anamarija Lah Šuster**    Predmet zajema dve področji, in sicer branje in ustvarjanje leposlovnih besedil. Učenci med seboj izmenjujejo vtise o knjigah, jih vrednotijo in priporočijo v branje drugim. Izbirni predmet vzpodbuja poustvarjalno in ustvarjalno pisanje. To pa ponuja obilo možnosti za sodelovanje v šolskem mladinskem tisku in drugod (tekmovanje za Cankarjevo priznanje, natečaji, rubrike v časopisih, radijske oddaje).  Predmet je enoleten.  **ŠPANŠČINA**  **Učiteljica: Lučka Rednak**  ¿Por qué español? – Zakaj španščina?  Kaj imajo skupnega rekonkvista, konkvistador, flamenko, kastanjete, parazol, tortilja in gverila? Vse to so besede, ko so v slovenščino prišle iz španščine. Ali ste vedeli, da je lizika španski izum in da se ji v španščini reče chupa chups, da se boste v španščini lahko sporazumevali v velikem delu ZDA, da je španščina ena izmed šestih uradnih jezikov OZN, da je posebnost španske abecede črka ñ in da pozna španska slovnica narobe obrnjeni vprašaj in klicaj? Španščina je drugi jezik na svetu po številu govorcev, govori jo kar 560 milijonov ljudi. Pridruži se jim tudi ti!  **NEMŠČINA**  **Učitelji: Anamarija Lah Šuster, Matej Močnik, Nataša Slapnik**  Pri učenju tujega jezika ne gre le za usvajanje različnih slovničnih struktur, pojmov in formulacij. Gre za dosti več. Učenje tujega jezika pomaga učencem spoznati, da je jezik sredstvo, s katerim lahko pridobijo več znanja in izkušenj, ter jim nudi možnost, da sami izvedo več o ljudeh in okolju tujega govornega področja. Učenci pri tujem jeziku poglabljajo jezikovno znanje in se urijo v jezikovnih spretnostih, ki ustrezajo mladostniku in njegovim interesom. Samostojno kreativno učenje omogočajo različni učni postopki in tehnike, ki učenca vzpodbujajo k samostojnemu delu z učbeniki, delovnimi zvezki, nosilci zvočnega zapisa, s priročniki in slovarji. Jezik je nekakšna piramida delčkov, izmed katerih je vsak nepogrešljiv, zato je znanje potrebno graditi temeljito. V današnjem času intenzivnega svetovnega povezovanja postaja znanje tujih jezikov vse dragocenejše. | | **TURISTIČNA VZGOJA**  **Učiteljica: Urška Sotler** | | Slovenci smo popotni narod. Skoraj ni kotička sveta, kjer ne bi srečal kakšnega Slovenca. Pa ti? Rad potuješ? Te zanima, kako živijo ljudje doma in po svetu? Te zanima, kaj jedo, kdaj imajo praznike, festivale? Si si kdaj želel za spremembo peljati na izlet svoje starše? Starši načrtujejo izlet, počitnice, potovanje in se želiš v načrtovanje vključiti?  C:\Users\uporabnik\Desktop\turisticna_vzgoja1.jpgVse to in še več prinaša izbirni predmet TURISTIČNA VZGOJA, široko zastavljen predmet, ki povezuje in nadgrajuje znanje, ki ga pridobivaš pri rednih šolskih predmetih. Z najrazličnejšimi oblikami dela ti bomo vzbudili zanimanje za turizem v najširšem pomenu besede, te motivirali za odkrivanje turističnih možnosti domačega kraja, širše okolice ali katerekoli pokrajine na svetu. Odkrivali bomo svetovna turistična področja in se na podlagi primerov iz prakse navduševali nad odkrivanji tujih pokrajin.  Predmet bo temeljil predvsem na samostojnem in terenskem delu. Obiskali bomo turistične objekte in spoznavali njihovo delovanje, se ravnali po turističnem bontonu. Dotaknili se bomo turističnega oglaševanja in informiranja, brskali bomo po popotniški literaturi, ki nam pride prav pri načrtovanju potovanja. Spoznavali bomo delo v turizmu in v turističnih društvih, organizacijah, agencijah, hotelih ter se seznanili s poklici in zmožnostmi zaposlovanja v turizmu. Z organizacijo in vodenjem krajših izletov boš pridobival organizacijske sposobnosti, z igranjem vlog turističnih vodnikov pa razvijal sposobnosti kulturnega komuniciranja in javnega nastopanja. Predmet bomo zaključili z vodenim zaključnim izletom, na katerem boš tako turist kot turistični vodnik. | |  | |  | |  | |  | |  | | |